
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 689 

1 Ιουνίου 2001 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση διατάξεων του καταστατικού του κοινω¬ 
φελούς ιδρύματος με την επωνυμία «Ζάννειο Ίδρυμα 
Παιδικής Προστασίας και Αγωγής Πειραιώς - Εκά- 
λης» που εγκρίθηκε με το 569/19.9.1963 Β. Δ/γμα 
(156Α ) και τροποποιήθηκε, συμπληρώθηκε και κωδι- 
κοποιήθηκεμετοαπό 11.2.1995Π.Δ/γμα(120Β').... 1 

Έγκριση σύστασης του κοινωφελούς ιδρύματος με την 
επωνυμία "ΦΙΛΑΝΘΡΩΠΙΚΟ ΙΔΡΥΜΑ ΠΤΟΛΕΜΑΪΔΟΣ 
ΜΑΡΙΑ Μ. ΜΑΒΗ" και κύρωση του οργανισμού αυτού. 2 

ΑΠΟΦΑΣΕΙΣ 

Ωράριο τροφοδοσίας Καταστημάτων «(31ΊΡΕΒ ΜΑΒ- 
ΚΕΤ3) και των Υπεραγορών Λιανικού Εμπορίου 
(πολυκαταστήματα, αλυσίδες καταστημάτων)» .... 3 

Τροποποίηση της 269051/13.8.98 Κοινής Αποφάσεως 
Υπουργών Οικονομικών και Γεωργίας περί «καθο¬ 
ρισμού ειδικού τέλους καταβαλλόμενου από συ¬ 
ναλλασσόμενους στις Ιχθυόσκαλες του Δημοσίου - 

Υποχρεώσεις κατηγορίας επιτηδευματιών». 4 

Σύσταση αμιγούς δημοτικής επιχείρησης με την επωνυμία 
"Δημοτική Επιχείρηση Υποστήριξης Πρωτοβουλιών 
Δήμου Γρεβενών" (Δ.Ε.Υ.Π.Γ.) του Νομού Γρεβενών.. 5 

Τροποποίηση των Αποφάσεων της ΕΕΤΤ 207/2/2.2.2001 
«Κανονισμός Ειδικών Αδειών» και 207/3/2.2.2001 
«Κανονισμός Γενικών Αδειών» αποφάσεων της Εθνι¬ 
κής Επιτροπής Τηλεπικοινωνιών και Ταχυδρομείων. 6 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Τροποποίηση διατάξεων του καταστατικού του κοινωφε¬ 
λούς ιδρύματος με την επωνυμία «Ζάννειο Ίδρυμα 
Παιδικής Προστασίας και Αγωγής Πειραιώς - Εκάλης» 
που εγκρίθηκε με το 569/19.9.1963 Β. Δ/γμα (156Α') 
και τροποποιήθηκε, συμπληρώθηκε και κωδικοποιή- 
θηκε με το από 11.2.1995 Π. Δ/γμα (120Β'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1.- Τις διατάξεις: α) της 21754/21.5.1874 δημόσιας δια¬ 


θήκης της Ελένης χας Νικήτα Τσάνα που συνέταξε ο συμ¬ 
βολαιογράφος Αθηνών Βασίλειος Λαμπρούλης, β) του 
30948/28.4.1930 δωρητηρίου συμβολαίου του Ζαννείου 
Ορφανοτροφείου και των κληρονόμων της διαθήκης του 
Δημητρίου και της Ελένης Ρετσίνα, γ) των άρθρων 95 και 
98 του ΑΝ 2039/1939, δ) των άρθρων 101 και 119 του Ει¬ 
σαγωγικού Νόμου του Αστικού Κώδικα, ε) των άρθρων 
108 και 110 του Αστικού Κώδικα, στ) του 569/19.9.1963 Β. 
Δ/τος «περί εγκρίσεως καταστατικού του Ζαννείου Ορ¬ 
φανοτροφείου Αρρένων Πειραιώς - Εκάλης», όπως τρο¬ 
ποποιήθηκε, συμπληρώθηκε και κωδικοποιήθηκε με το 
από 11.2.1995 Π.Δ/γμα. 

2. - Την 1039386/441/Α0006/21.4.2000 (ΦΕΚ 571 θ') κοι¬ 
νή απόφαση του Πρωθυπουργού και του Υπουργού Οικο¬ 
νομικών, με την οποία ανατέθηκαν αρμοδιότητες στους 
Υφυπουργούς Οικονομικών. 

3. -Την 2850/18.4.2000 (ΦΕΚ565Β') κοινή Απόφαση του 
Πρωθυπουργού και του Υπουργού Υγείας, Πρόνοιας πε¬ 
ρί ανάθεσης αρμοδιοτήτων στους Υφυπουργούς Υγείας, 
Πρόνοιας. 

4. - Την από 28.6.2000 απόφαση του Διοικητικού Συμ¬ 
βουλίου του Ζαννείου Ιδρύματος Παιδικής Προστασίας & 
Αγωγής Πειραιώς - Εκάλης. 

5. - Την 39/18.12.2000 γνωμοδότηση του Συμβουλίου 
Εθνικών Κληροδοτημάτων. 

Με πρόταση των Υφυπουργών Οικονομικών και Υγείας 
Πρόνοιας, αποφασίζουμε: 

Άρθρο μόνο 

Εγκρίνουμε την τροποποίηση του άρθρου 4 παρ. 1 και 5 
του καταστατικού του κοινωφελούς Ιδρύματος με την 
επωνυμία «Ζάννειο Ίδρυμα Παιδικής Προστασίας και 
Αγωγής Πειραιώς - Εκάλης» σύμφωνα με την από 
28.6.2000 απόφαση του Διοικητικού Συμβουλίου αυτού, 
ως ακολούθως: 

Άρθρο 4 

ΔΙΟΙΚΗΣΗ ΤΟΥ ΙΔΡΥΜΑΤΟΣ. 

Ι.-παρ. 1. Το Ίδρυμα διοικείται από 13μελέςΔιοικητικό 
Συμβούλιο, που εκλέγεται κάθε τετραετία και συγκροτεί¬ 
ται από Έλληνες πολίτες που έχουν συμπληρώσει το 25ο 
έτος της ηλικίας τους, ως εξής: 

α) Έξι μέλη εκλέγονται από τη Γενική Συνέλευση των 
Εταίρων. 

β) Δύο μέλη εκλέγονται από τους εκτελεστές της δια¬ 
θήκης της ιδρύτριας Ελένης Ν. Ζαννή. 

Τα παραπάνω μέλη δέον να προέρχονται από τους εταί¬ 
ρους του Ιδρύματος. Ειδικότερα για την εκλογή των με- 
λώντου εδαφ. α’ διεξάγεται μυστική ψηφοφορία εκλογής 
από πίνακα υποψηφίων που υποβάλλουν σχετική δήλωση 
πριν από την έναρξη της Γ ενικής Συνέλευσης. 

γ) Τρία μέλη ορίζονται από τους εκτελεστές της διαθή¬ 
κης των Ελένης και Δημητρίου Ρετσίνα σύμφωνα με τους 
όρους του άρθρου 3 εδαφ. ε'. 

δ) Δύο μέλη ορίζονται ανά ένα από τις οικογένειες των 
Μεγάλων Ευεργετών του Ιδρύματος Αντωνίου Κανελλο- 
πούλου και Αφών Γαβριήλ και I. Γερολυμάτου. 

2.- παρ. 5. Το Διοικητικό Συμβούλιο βρίσκεται σε απαρ¬ 
τία παρισταμένων κατά τη συνεδρίαση επτά τουλάχιστον 
μελών. 

Στους Υφυπουργούς Οικονομικών και Υγείας Πρόνοιας 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 16 Μάίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Α. ΦΩΤΙΑΔΗΣ Δ. ΘΑΝΟΣ 

-♦- 

( 2 ) 

Έγκριση σύστασης του κοινωφελούς ιδρύματος με την 
επωνυμία "ΦΙΛΑΝΘΡΩΠΙΚΟ ΙΔΡΥΜΑ ΠΤΟΛΕΜΑΪΔΟΣ 
ΜΑΡΙΑ Μ. ΜΑΒΗ" και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. - Την αριθ. 844/7-3-2000 πράξη της συμβολαιογρά¬ 
φου Θεσσαλονίκης Ρωξάνης Κάμπου ράκη - Αλιβάνη με 
την οποία ο Μελέτιος Μαβής του Χρήστου σύστησε κοι¬ 
νωφελές ίδρυμα με την επωνυμία "ΦΙΛΑΝΘΡΩΠΙΚΟ ΙΔΡΥ¬ 
ΜΑ ΠΤΟΛΕΜΑΪΔΟΣ - ΜΑΡΙΑ Μ. ΜΑΒΗ" και με έδρατηνπό¬ 
λη της Πτολεμάίδας. 

2. - Τις διατάξεις των άρθρων : α) 95 και 98 του 
Α.Ν.2039/1939, β) 101 και 119 του Εισαγωγικού Νόμου 
του Αστικού Κώδικα και γ) 108 και 110 του Αστικού Κώδι¬ 
κα. 

3. - Την από 13-7-2000 γνωμοδότηση του Συμβουλίου 
Εθνικών Κληροδοτημάτων. 

4. - Τηναριθμ. 1039386/441 /0006Α/21 -4-2000 κοινή από¬ 
φαση του Πρωθυπουργού και του Υπουργού Οικονομι¬ 
κών με την οποία ανατέθηκαν αρμοδιότητες στους Υφυ¬ 
πουργούς Οικονομικών (ΦΕΚ 571 /Β’). 

5. - Την αριθ. 2850/18-4-2000 κοινή απόφαση του Πρω¬ 
θυπουργού και του Υπουργού Υγείας - Πρόνοιας με την 
οποία ανατέθηκαν αρμοδιότητες στους Υφυπουργούς 
Υγείας - Πρόνοιας (ΦΕΚ 565/Β). 

Με πρόταση των Υφυπουργών Οικονομικών και Υγείας 
- Πρόνοιας αποφασίζουμε: 


Άρθρο μόνο. 

1. - Εγκρίνουμε τη σύσταση του κοινωφελούς ιδρύμα¬ 
τος με την επωνυμία "ΦΙΛΑΝΘΡΩΠΙΚΟ ΙΔΡΥΜΑ ΠΤΟΛΕ- 
ΜΑΙΔΟΣ ΜΑΡΙΑ Μ. ΜΑΒΗ", η οποία έγινε από τον Μελέτιο 
Μαβή του Χρήστου με την αριθ. 844/7-3-2000 πράξη της 
συμβολαιογράφου Θεσσαλονίκης Ρωξάνης Καμπουράκη 
-Αλιβάνη. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Υγείας - Πρόνοιας και διέπεται από 
τις διατάξεις της παραπάνω συστατικής του πράξης, του 
παρακάτω οργανισμού, του Α.Ν. 2039/1939 και των δια¬ 
ταγμάτων που εκδόθηκαν ή θα εκδοθούν σε εκτέλεση του 
νόμου τούτου. 

2. - Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δώδεκα 
(12) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς 
ιδρύματος με την επωνυμία "ΦΙΛΑΝΘΡΩΠΙΚΟ 
ΙΔΡΥΜΑ ΠΤΟΛΕΜΑΪΔΟΣ ΜΑΡΙΑ Μ. ΜΑΒΗ ", 

Άρθρο 1. 

Μορφή-Επωνυμία-Έδρα-Σφραγίδα 

1. - Το κοινωφελές ίδρυμα με την επωνυμία "ΦΙΛΑΝ¬ 
ΘΡΩΠΙΚΟ ΙΔΡΥΜΑ ΠΤΟΛΕΜΑΪΔΟΣ - ΜΑΡΙΑ Μ. ΜΑΒΗ ", 
που συστήθηκε από τον Μελέτιο Μαβή του Χρήστου με 
την αριθ. 844/7-3-2000 πράξη της συμβολαιογράφου 
Θεσσαλονίκης Ρωξάνης Καμπουράκη - Αλιβάνη αποτελεί 
νομικό πρόσωπο ιδιωτικού δικαίου και διέπεται από τις 
διατάξεις της παραπάνω συστατικής πράξης, του παρό¬ 
ντος οργανισμού, του Α.Ν. 2039/1939, όπως κάθε φορά 
ισχύει ο νόμος αυτός και των διαταγμάτων που εκδόθη¬ 
καν ή θα εκδοθούν σε εκτέλεση του νόμου τούτου. 

2. - Έδρα του ιδρύματος είναι η πόλη της Πτολεμάίδας. 

3. - Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοποί του ιδρύματος είναι: 

α) Η οικονομική ενίσχυση ασθενών, οικονομικά αδυνά¬ 
των, κατοίκων Πτολεμάίδας και 

β) Η ηθική βοήθεια ασθενών κατοίκων Πτολεμάίδας 
ανεξαρτήτως οικονομικής καταστάσεώς των, δια προ¬ 
σφοράς καταλλήλων Ορθοδόξων Χριστιανικών - Θρη¬ 
σκευτικών βιβλίων και περιοδικών. 

Άρθρο 3 
Περιουσία-Πόροι 

1. - Περιουσία του ιδρύματος αποτελεί: 

Το ποσό των είκοσι εκατομμυρίων "20.000.000" δρχ. 

2. - Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. Από τους εισπραττόμε- 

νους τόκους ποσοστό δέκατοις εκατό (10%) προστίθεται 
στο εκάστοτε διαμορφούμενο κεφάλαιο. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Άρθρο 4 
Διοίκηση 

1. - Το Ίδρυμα διοικείται από πενταμελές Διοικητικό 
Συμβούλιο που αποτελείται από: 

1) Τον Ιερατικό Προϊστάμενο του Ιερού Ναού Αγίου Στε¬ 
φάνου Πτολεμάΐδας. 

2-3) Την Πρόεδρο της Ορθοδόξου Αδελφότητας "Χρι¬ 
στιανική Ελπίς" του παραρτήματος Πτολεμάΐδας, και 
ενός μέλους της Αδελφότητας που υποδεικνύεται από 
την Πρόεδρο. 

4-5) Ένα μέλος του Διοικητικού Συμβουλίου του Χρι¬ 
στιανικού Συλλόγου Πτολεμάΐδας "Ο Καλός Σαμαρείτης" 
και ενός μέλους του Συλλόγου που υποδεικνύεται από 
τον Πρόεδρό του. 

2. - Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Πρόεδρο, τον Αντι¬ 
πρόεδρο, το Γραμματέα και τον Ταμία. 

3. - Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α. Ν. 2039/1939 πάντοτε εκ 
του κύκλου της αυτής ιδιότητας του απερχομένου. 

4. - Το Διοικητικό Συμβούλιο συνεδριάζει τακτικά κάθε 
τρεις μήνες και εκτάκτως οπότε το ζητήσει ο Πρόεδρος ή 
τρία από τα μέλη του, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του Προ¬ 
έδρου. 

5. - Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. - Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει, η γνώμη με την οποία συ- 
ντάσσεται ο Πρόεδρος. 

7. - Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. - Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. - Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 


Άρθρο 5 

Αρμοδιότητες Διοικητικού Συμβουλίου 

1. - Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού, του Α.Ν.2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. - Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102του Α.Ν.2039/1939 και 
του από 20-12-1939 Β.Δ/τος. (ΦΕΚ552Α’). 

Μαζί με τον απολογισμό,καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1.- Ο Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’αυ- 
τήν δεν συζητείται, εκτός αν πρόκειται για επείγουσα υπό¬ 
θεση και συμφωνήσει γι’αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει άλατα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2.- Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. - Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) καιτη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

2. - Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ει¬ 
δικών συνθηκών), να βοηθείται από υπάλληλο του ιδρύ¬ 
ματος, την ευθύνη όμως για τις ενέργειες τούτου φέρει 
πάντοτε ο ίδιος. 

3. - Το Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 

1. -0 Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του 
Α.Ν.2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρω¬ 
μή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. - Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 9 

Οικονομική διαχείριση 

1.- Η οικονομική διαχείριση του ιδρύματος περιλαμβά¬ 
νει ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. 


Κατ’εξαίρεση, η πρώτη διαχειριστική περίοδος αρχίζει 
από την ημέρα της δημοσίευσης στην Εφημερίδα της Κυ¬ 
βέρνησης του σχετικού Π.Δ/τος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2.- Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρτί¬ 
ζονται σύμφωνα με τις διατάξεις των άρθρων 101 και 102 
του Α.Ν.2039/1939 και του από 20-12-1939 σχετικού 
Δ/τος (ΦΕΚ552Α). 

Άρθρο 10 
Βιβλία και στοιχεία 

1. - Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας 

β) Βιβλίο πρακτικών συνεδριάσεων του Διοικητικού 
Συμβουλίου 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύσεων. 

ε) Στελέχη αριθμημένων διπλοτύπτων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. - Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με προεδρικό διάταγμα, σύμφωνα με 
τις διατάξεις των άρθρων 98 του Α.Ν.2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού., 

Άρθρο 12 

Διάλυση του Ιδρύματος-Τύχη της περιουσίας του 

1. - Το ίδρυμα διαλύεται όταν και όπως ο νόμος ορίζει: 

2. - Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται ισοπόσως α) στο 
Φιλόπτωχο Ταμείο του Ιερού Ναού "Αγίου Στεφάνου" Πτο- 
λεμάΐδας β) στο Χριστιανικό Σύλλογο "Ο Καλός Σαμαρεί¬ 
της" και γ) στην Ορθόδοξο Αδελφότητα "Χριστιανική Ελ¬ 
πίς" παράρτημα Πτολεμαΐδας. 

Στους Υφυπουργούς Οικονομικών και Υγείας - Πρόνοι¬ 
ας αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, ΙΘΜάίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΑΠ.ΦΩΤΙΑΔΗΣ ΔΗΜ. ΘΑΝΟΣ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


9847 


ΑΠΟΦΑΣΕΙ Σ 

Αριθ. 14623/3510 (3) 

Ωράριο τροφοδοσίας Καταστημάτων «(δυΡΕΒ ΜΑΒ- 
ΚΕΤ3) και των Υπεραγορών Λιανικού Εμπορίου (πολυ¬ 
καταστήματα, αλυσίδες καταστημάτων)». 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 

ΔΗΜΟΣΙΩΝ ΕΡΓΩΝ - ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΑΣΦΑΛΙΣΕΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Το άρθρο 2 του Ν.1327/1983 «Κύρωση και συμπλή¬ 
ρωση της από 18 Ιουνίου 1982 πράξεως Νομοθετικού Πε¬ 
ριεχομένου» Αντιμετώπιση έκτακτων επεισοδίων ρύπαν¬ 
σης του περιβάλλοντος και ρύθμιση συναφών θεμάτων 
(Α’ 21). 

2. Τις διατάξεις του άρθρου 29Ατου Ν.1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν.2081/1992 (Α' 154) και αντικα- 
ταστάθηκε μετηνπαρ. 2ατου άρθρου 1 του Ν.2469/1997 
(Α'38). 

3. Την αριθ. 303/5.5.2000 απόφαση Πρωθυπουργού και 
Υπουργού Ανάπτυξης «Ανάθεση αρμοδιοτήτων στους 
Υφυπουργούς Ανάπτυξης Αλέξανδρο Καλαφάτη και Μα¬ 
ρία - Ελένη Αποστολάκη» (Β' 594). 

4. Το γεγονός ότι από τη μελέτη των μετρητικών στοιχεί¬ 
ων της ατμοσφαιρικής ρύπανσης της Αθήνας, έχει απο- 
δειχθεί ότιτις ώρες κυκλοφοριακής αιχμής παρουσιάζεται 
αιχμή στις τιμές της ατμοσφαιρικής ρύπανσης και ιδιαίτε¬ 
ρα όσον αφορά ρύπους, στο σχητισμό των οποίων, σημα¬ 
ντικά συμμετέχει η κυκλοφορία των οχημάτων. 

5. Το γεγονός ότι η μείωση της αιχμής της κυκλοφορίας 
θα έχει θετικό αποτέλεσμα στη μείωση της αιχμής της ρύ¬ 
πανσης. 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του Κρατικού προ¬ 
ϋπολογισμού, αποφασίζουμε: 

1. α) Απαγορεύεται η τροφοδοσία των 3ΨΡΕΒ ΜΑΒ- 
ΚΕΤ3 και των Υπεραγορών Λιανικού Εμπορίου (πολυκα¬ 
ταστήματα, αλυσίδες καταστημάτων) στο κέντρο της πό¬ 
λης της Αθήνας (εντός του εσωτερικού δακτυλίου) από 1 
Ιουνίου και μέχρι τις 30 Σεπτεμβρίου 2001 κατά τις ώρες 
7.00 έως 10.30 με φορτηγά αυτοκίνητα ωφέλιμου φορτί¬ 
ου άνω του 1,5 τόννου. 

β) Οι διατάξειςτου προηγουμένου εδαφίου ισχύουν και: 

ι. Για τις περιμετρικές οδούς του εσωτερικού δακτυλί¬ 
ου: 

- Πανόρμου 

- Πατησίων, Αριστοτέλους, Γ Σεπτεμβρίου, Αχαρνών, 
Λιοσίων, Κυψέλης, Λένορμαν, Γαλατσίου (Αθήνα). 

- Φιλολάου (Παγκράτι). 

- Φορμίωνος (από Ριζάρη μέχρι Κοραολή και Δημητρί- 
ου) 

(Παγκράτι - Βύρωνα). 

-Υμηττού (από Βρυαξίδος μέχρι Χίου) (Παγκράτι). 

- Γ. Παπανδρέου (από Παπάγου μέχρι τη συμβολή της 
με Κοκκινοπούλου) (Ζωγράφου). 

- Ούλοφ Πάλμε (Ιλίσια). 

- Στην Ιερά Οδό (από Κηφισσού έως Θηβών) (Αιγάλεω). 


- Στην Θηβών (από λόφο Αξιωματικών έως Ιερά Οδό) (Αι¬ 
γάλεω). 

- Λ. Βουλιαγμένης. 

- Αγ. Δημητρίου - Στριγγάρι (ευρύτερη περιοχή Πλατεία 
Καλογήρων). 

- Ελ. Βενιζέλου (Θησέως) - Δημησθένους - Σιβιτανίδου - 
Δαβάκη (περιοχή Καλλιθέας). 

- Ελ. Βενιζέλου - Αρτάκης - Μάχης Αναλάτου - Ομήρου 
25ης Μαρτίου και 2ας Μάίου (πλατεία Ν. Σμύρνης) (πε¬ 
ριοχή Ν. Σμύρνης). 

- Αχιλλέως - Αμφιθέας - Αγ. Βαρβάρας (περιοχή Π. Φα¬ 
λήρου). 

- Λάγουμιτζή - Δημητρακοπούλου - Βείκου - Πειραιώς 
(περιοχή Αθηνών). 

ιι. Γιατη Λεωφόρο Μεσογείων. 

2. Από τις απογορεύσεις του εδαφίου (α') της προηγού¬ 
μενης παραγράφου εξαιρείται η τροφοδοσία καταστημά¬ 
των νωπών αλιευμάτων Βαρβακείου αγοράς. 

3. Για την τροφοδοσία των καταστημάτων, που βρίσκο¬ 
νται στο Εμπορικό Τρίγωνο της Αθήνας εφαρμόζονται οι 
διατάξεις της ΚΥΑ ΔΜΕΔ/στ/οικ./1190/1995 (Β 252/ 
4.4.1995), όπως αυτή ισχύει. 

4. Στους παραβάτες των παραπάνω διατάξεων επιβάλ¬ 
λονται οι ποινές της παραγράφου 8 του άρθρου 52του Ν. 
2696/1999 «Κ.Ο.Κ.» (Α'57). 

5. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουνίου 2001 

οι ΥΠΟΥΡΓΟΙ 

ΥΦΥΠ. ΑΝΑΠΤΥΞΗΣ ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΡΙΑ - ΕΛΕΝΗ ΑΠΟΣΤΟΛΑΚΗ ΚΩΣΤΑΣ ΛΑΛΙΩΤΗΣ 

ΕΡΓΑΣΙΑΣ 

ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΔΗΜΟΣΙΑΣ ΤΑΞΗΣ 

Α. ΓΙΑΝΝΙΤΣΗΣ Μ. ΧΡΥΣΟΧΟΪΔΗΣ 

-♦- 

Αριθ. 275685 (4) 

Τροποποίηση της 269051/13.8.98 Κοινής Αποφάσεως 
Υπουργών Οικονομικών και Γεωργίας περί «καθορι¬ 
σμού ειδικού τέλους καταβαλλομένου από συναλλασ- 
σομένους στις Ιχθυόσκαλες του Δημοσίου - Υποχρεώ¬ 
σεις κατηγορίας επιτηδευματιών». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Το Ν. 1558/85 (ΦΕΚ 137-Α') «Κυβέρνηση και Κυβερ¬ 
νητικά Όργανα» όπως συμπληρώθηκε με το Ν. 2081/92 
(ΦΕΚ 154-Α'). 

2. Την αριθμ. 1039386/441/Α0006/21.4.2000 (ΦΕΚ 
571 Β') απόφαση «Ανάθεση αρμοδιοτήτων Υπουργού Οι¬ 
κονομικών στους Υφυπουργούς Οικονομικών». 

3. Το άρθρο 50, παράγ. 2 και 6 του Ν. 2538/97 και ειδι¬ 
κότερα ότι αφορά τον καθορισμό ειδικού τέλους που κα¬ 
ταβάλλεται στην Ιχθυόσκαλα του Δημοσίου από τους συ¬ 
ναλλασσόμενους με αυτές καθώς και τον καθορισμό υπο¬ 
χρεώσεων κατηγορίας επιτηδευματιών, 

4. Την αριθμ. 267359/8.5.98 Απόφαση Υπ. Γεωργίας πε¬ 
ρί «χονδρικής πώλησης αλιευμάτων στην ιχθυόσκαλα του 
Νομού». 

5. Την αριθμ. 269051/13.8.98 Κοινή Υπουργική Απόφα¬ 
ση περί «καθορισμού ειδικού τέλους καταβαλλόμενου 
από συναλλασσόμενους στις Ιχθυόσκαλες του Δημοσί- 
ου-Υποχρεώσεις κατηγορίας επιτηδευματιών». 

6. Το Π .Δ. 412/94 περί «υγειονομικών όρων που διέπουν 
την παραγωγή και την διάθεση στην αγορά αλιευτικών εν 
γένει προϊόντων». 

7. Την αναγκαιότητα ρύθμισης της χονδρικής πώλησης 
αλιευμάτων στα πλαίσια της ανάπτυξης υγιούς και ορθο- 
λογικώςλειτουργούντος ιχθυεμπορίου και της διασφάλι¬ 
σης του ελέγχου της υγιεινής κατάστασης αυτών. 

8. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Η παράγραφος Αβ της αριθμ. 269051/13.8.98 Κοινή 
Υπουργική Απόφαση περί «καθορισμού ειδικού τέλους 
καταβαλλομένου από συναλλασσομένους στις Ιχθυόσκα¬ 
λες του Δημοσίου-Υποχρεώσεις κατηγορίας επιτηδευμα- 
τιών» αντικαθίστανται ως εξής: 

«β. Αλιεύματα διατηρημένα σε πάγο ή σε θερμοκρασία 
του τηκομένου πάγου υπάγονται στην κατηγορία των νω¬ 
πών αλιευμάτων και υπόκεινται στις υποχρεώσεις της πα¬ 
ραγράφου (α) Κατάταλοιπά ισχύειη 269051/13.8.98 από¬ 
φασή μας ως έχει». 

2. Η ισχύς της παρούσας αρχίζει από τη δημοσίευσή της 
στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μάίου 2001 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΓΕΩΡΓΙΑΣ 

Γ. ΔΡΥΣ Γ.ΑΝΩΜΕΡΙΤΗΣ 

-♦- 

Αριθ.4150 (5) 

Σύσταση αμιγούς δημοτικής επιχείρησης με την επωνυ¬ 
μία "Δημοτική Επιχείρηση Υποστήριξης Πρωτοβου¬ 
λιών Δήμου Γρεβενών" (Δ.Ε.Υ.Π.Γ.) του Νομού Γρεβε- 
νών. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277, 278, και 284 του Δη¬ 
μοτικού και Κοινοτικού Κώδικα (Π.Δ. 410/95), όπως αντι- 
καταστήθηκαν και συμπληρώθηκαν με τις διατάξεις του 
άρθρου 11 παρ. 22 του Ν. 2503/97. 

2. Τις διατάξεις του άρθρου 29 Ατού Ν. 1558/1985 (ΦΕΚ 
137 Α'), όπως προστέθηκε με το άρθρο 27 του Ν. 
2081/1992 (ΦΕΚ 154Α') καιτροποποιήθηκε από το άρθρο 
1 παρ. 2του Ν.2469/1997 (ΦΕΚ38Α') 

3. Τις διατάξεις του Ν. 2503/1997 "Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις" (ΦΕΚ 107 Α') 

4. Τηναπότο Μάρτιοτου 2001 σχετική οικονομοτεχνική 
μελέτη όπως αυτή αξιολογήθηκε από τη Διεύθυνση Σχε- 
διασμού και Ανάπτυξης της Περιφέρειας Δυτικής Μακε¬ 
δονίας. 

δ.Τηναριθ. 135/2001 απόφαση του Δημοτικού Συμβου¬ 
λίου Γρεβενών με την οποία αποφασίζεται η σύσταση της 
ανωτέρω δημοτικής επιχείρησης, αποφασίζουμε: 


Α. Συστήνουμε στο Δήμο Γρεβενών, Αμιγώς Δημοτική 
Επιχείρηση, με την επωνυμία "Δημοτική Επιχείρηση Υπο¬ 
στήριξης Πρωτοβουλιών Δήμου Γ ρεβενών" και τον δια¬ 
κριτικό τίτλο "Δ.Ε.Υ.Π.Γ.", ως ίδιο Νομικό Πρόσωπο Ιδιω¬ 
τικού Δικαίου, το οποίο διέπεται από τις διατάξεις των άρ¬ 
θρων 277 και επόμενα του Π.Δ. 410/95. 

Β. Σκοποί της επιχείρησης είναι: 

1. Η σύνταξη, προώθηση και υλοποίηση ολοκληρωμέ¬ 
νου Αναπτυξιακού Προγράμματος του Δήμου Γ ρεβενών. 

2. Η εφαρμογή και καλλιέργεια αθλητικών δραστηριο¬ 
τήτων, με την οργάνωση και λειτουργία αθλητικών τμη¬ 
μάτων. Η λειτουργία καθενός από τα τμήματα θα αποφα- 
σίζεται κατά περίπτωση από το Δ.Σ. της επιχείρησης και 
θα οργανώνεται με βάση σχετικό κανονισμό. 

3. Η οργάνωση κάθε είδους αθλητικών εκδηλώσεων, ο 
συντονισμός και η στήριξη αθλητικών δραστηριοτήτων 
σε συνεργασία με τους αντίστοιχους τοπικούς φορείς. 

4. Η οργάνωση, λειτουργία και διαχείριση τουριστικών 
υπηρεσιών και δραστηριοτήτωντου Δήμου Γ ρεβενών, κα¬ 
θώς και η δημιουργία και η δημιουργία και διαχείριση νέ¬ 
ων δραστηριοτήτων, ιδιαίτερα στον τουριστικό τομέα 
(Δημοτικά Αναψυκτήρια, καταλύματα, κέντρα ιστορίας 
και πολιτισμού, κ.λ.π.) για: 

• Παροχή υψηλού επιπέδου υπηρεσιών στους επισκέ¬ 
πτες, 

• Αξιοποίηση και προβολή των πόρων της περιοχής, 

• Προσπορισμός εσόδων για την χρηματοδότηση έρ¬ 
γων κοινωνικής και πολιτιστικής υποδομής, κ.λ.π. 

5. Η εκπόνηση μελετών, η ανάληψη και υλοποίηση πρω¬ 
τοβουλιών κ.λ.π., για την προστασία του περιβάλλοντος, 
η ανάπτυξη περιβαλλοντικών ζητημάτων της περιοχής Δ. 
Γρεβενών, η οργάνωση υποστήριξη - δημοσιοποίηση 
προγραμμάτων περιβαλλοντικής εκπαίδευσης και ευαι- 
σθητοποίησης, κ.λ.π. 

6. Η ανάληψη και υλοποίηση τοπικών, νομαρχιακών, πε¬ 
ριφερειακών, εθνικών και κοινοτικών προγραμμάτων επι¬ 
μορφωτικού, πολιτιστικού, κοινωνικού, αναπτυξιακού, 
ερευνητικού, κ.α., χαρακτήρα. 

7. Η με αμοιβή ανάληψη ή εκπόνηση μελετών οικονομοτε¬ 
χνικών, αναπτυξιακών, κ.λ.π., για φορείς της τοπικής Αυτο¬ 
διοίκησης, καθώς και η διοργάνωση κάθε είδους εκδήλω¬ 
σης, ή η ανάληψη κάθε είδους πρωτοβουλίας και δραστη¬ 
ριότητας που εμπίπτει στους σκοπούς της επιχείρησης. 

8. Η μελέτη και κατασκευή έργων υποδομής. 

9. Η ίδρυση και λειτουργία κέντρου κοινωνικής πρόνοι¬ 
ας και παροχής υπηρεσιών πρωτοβάθμιας φροντίδας 
υγείας. 

10. Η ίδρυση και λειτουργία βρεφονηπιακών, παιδικών 
σταθμών και κέντρων δημιουργικής απασχόλησης παι¬ 
διών. 

11. Η ίδρυση και λειτουργία κέντρου πληροφόρησης. 

12. Η υλοποίηση προγραμμάτων προβολής της ευρύτε¬ 
ρης περιοχής. 

13. Η ανάληψη της ευθύνης διεξαγωγής της αστικής 
συγκοινωνίας. 

14. Η ίδρυση και λειτουργία ραδιοφωνικού σταθμού. 

15. Η έκδοση τοπικής εφημερίδας και περιοδικού. 

16. Η ίδρυση γραφείων τελετών. 

17. Η διαμόρφωση χώρων στάθμευσης και υπόγειων 
γκαράζ. 

18. Η εκμετάλλευση και αξιοποίηση του παραχωρηθέ- 
ντος από το Υπουργείο Γεωργίας περιαστικού δάσους 
της πόλης των Γρεβενών , καθώς και των δασικών εκτά¬ 
σεων των Δημοτικών Διαμερισμάτων του Δήμου Γ ρεβε¬ 
νών. 

19. Η εφαρμογή και καλλιέργεια πολιτιστικών δραστη¬ 
ριοτήτων, με την οργάνωση και λειτουργία πολιτιστικών 
τμημάτων. Η λειτουργία καθενός από τα τμήματα θα απο- 
φασίζεται κατά περίπτωση από το Δ.Σ. της επιχείρησης 
και θα οργανώνεται με βάση το σχετικό κανονισμό. 

Γ. Η επιχείρηση θα διοικείται από δμελές (πενταμελές) 
Διοικητικό Συμβούλιο, το οποίο θα απαρτίζεται από : 

• Τον Δήμαρχο Γ ρεβενών. 

• Δύο (2) μέλη του Δημοτικού Συμβουλίου Γ ρεβενών. 

• Έναν (1) εκπρόσωπο κοινωνικού φορέα. 

• Έναν (1) δημότη ή κάτοικο του Δήμου Γ ρεβενών, με 
πείρα και γνώσεις, σχετικά με το αντικείμενο της επιχεί¬ 
ρησης. 

Τα μέλη του Διοικητικού Συμβουλίου της επιχείρησης, 
καθώς και οι αναπληρωτές τους, θα ορίζονται από το Δη¬ 
μοτικό Συμβούλιο του Δήμου Γ ρεβενών. 

Εφ’ όσον στην επιχείρηση απασχολούνται ταυτόχρονα 
περισσότεροι από είκοσι (20) εργαζόμενοι με σχέση ερ¬ 
γασίας συνεχή, μεγαλύτερη του έτους, στο Διοικητικό 
Συμβούλιο της επιχείρησης θα συμμετέχει, ως μέλος, 
ένας (1) εκπρόσωπος των εργαζομένων, στη θέση του δη¬ 
μότη ή κάτοικου του Δήμου Γ ρεβενών (χωρίς αλλαγή της 
συστατικής πράξης). 

Ο Πρόεδρος και ο Αντιπρόεδρος της επιχείρησης ορί¬ 
ζονται από το Δημοτικό Συμβούλιο του Δήμου Γ ρεβενών. 

Δ. Η διάρκεια της επιχείρησης είναι είκοσι (20) χρόνια 
από τη δημοσίευση της απόφασης αυτής στην εφημερίδα 
της Κυβερνήσεως. 

Ε. Έδρα της επιχείρησης είναι η έδρα του Δήμου Γ ρε¬ 
βενών. 

ΣΤ. Το κεφάλαιο που εκχωρείται στην επιχείρηση είναι 
5.000.000 δρχ. 

Ζ. Πόροι της επιχείρησης είναι τα έσοδα από την άσκη¬ 
ση της δραστηριότητάς της, οι πρόσοδοι από ην περιου¬ 
σία της, οι εθνικές ή κοινοτικές επιχορηγήσεις ή επιδοτή¬ 
σεις, οι δωρεές, τα κέρδη από τη συμμετοχή της σε άλ¬ 
λους φορείς κάθε άλλη νόμιμη πρόσοδο. 

Η. Η επιχείρηση διαλύεται: α. Με απόφαση του δημοτι¬ 
κού συμβουλίου, με απόλυτη πλειοψηφία των μελών του, 
β. Όταν λήξει χωρίς να παραταθεί η διάρκειά της και γ. Σε 
περίπτωση πτώχευσής της. 

Τη διάλυση της επιχείρησης ακολουθεί η εκκαθάριση. 
Εκτός απάτην περίπτωση της πτώχευσης, η εκκαθάριση 
γίνεται από εκκαθαριστικές που ορίζονται από το δημο¬ 
τικό συμβούλιο. Στην εκκαθάριση διεκπεραιώνονται οι 
εκκρεμείς υποθέσεις εισπράττονται οι απαιτήσεις, ρευ- 
στοποιείται η περιουσία και πληρώνονται τα χρέη της 
επιχείρησης. Το υπόλοιπο περιέρχεται στο Δήμο Γ ρεβε¬ 
νών. 

Θ. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και εποπτείατης επιχείρησης, διέπονται από τις σχε¬ 
τικές με τις δημοτικές και κοινοτικές επιχειρήσεις διατά¬ 
ξεις του Δημοτικού και Κοινοτικού Κώδικα. 


Ακροτελεύτια διάταξη 
Κάλυψη δαπάνης 

1. Από τις διατάξεις της απόφασης αυτής, προκαλείται 
δαπάνη σε βάρος του προϋπ/σμού του Δήμου τρέχοντος 
έτους, ύψους 5.000.000 δρχ. 

2. Για την ανωτέρω δαπάνη έχει εγγράφει υπό Κ.Α. 
05/161.9Θ του προϋπ/σμού του Δήμου τρέχ. Έτους, πί¬ 
στωση 5.000.000 δρχ. 

Η απόφαση αυτή να δημοσιευτεί στην Εφημερίδα της 
Κυβερνήσεως. 


Γρεβενά, 29 Μάίου 2001 

Η Γ ενική Γ ραμματέας Περιφέρειας 
ΜΑΡΙΑ ΣΚΡΑΦΝΑΚΗ 

-♦- 

Αριθ. 218/38 (6) 

Τροποποίηση των Αποφάσεων της ΕΕΤΤ 207/2/2.2.2001 
«Κανονισμός Ειδικών Αδειών» και 207/3/2.2.2001 «Κα¬ 
νονισμός Γενικών Αδειών» αποφάσεων της Εθνικής 
Επιτροπής Τηλεπικοινωνιών και Ταχυδρομείων. 


Η ΕΘΝΙΚΗ ΕΠΙΤΡΟΠΗ 

ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) 
Έχοντας υπόψη: 

α. Το Ν.2867/2000 «Οργάνωση και Λειτουργία των Τη¬ 
λεπικοινωνιών και άλλες Διατάξεις» (ΦΕΚ 273/Α/2000). 

β. Την Απόφαση της Εθνικής Επιτροπής Τηλεπικοινω¬ 
νιών και Ταχυδρομείων (ΕΕΤΤ) ΑΠ: 207/2/2.2.2001 «Κανο¬ 
νισμός Ειδικών Αδειών» (ΦΕΚ 195/Β/1.3.2001). 

γ. Την Απόφαση της Εθνικής Επιτροπής Τηλεπικοινω¬ 
νιών και Ταχυδρομείων (ΕΕΤΤ) ΑΠ. 207/3/2.2.2001 «Κανο¬ 
νισμός Γενικών Αδειών» (ΦΕΚ 195/Β/1.3.2001). 

δ. Την Εισήγηση αριθ. 963/Φ.600/30.5.2001) της αρμό¬ 
διας Υπηρεσίας της ΕΕΤΤ, αποφασίζει: 

Τροποποιεί τις Αποφάσεις ΑΠ.: 207/2/2.2.2001 «Κανονι¬ 
σμός Ειδικών Αδειών» (ΦΕΚ 195/Β/1.3.2001 και ΑΠ. 
207/3/2.2.2001 «Κανονισμός Γενικών Αδειών» (ΦΕΚ 
195/Β/1.3.2001), ως εξής: 


Α. ΚΑΝΟΝΙΣΜΟΣ ΕΙΔΙΚΩΝ ΑΔΕΙΩΝ 


1. Στο άρθρο 17, παραγρ. 3 του Κανονισμού Ειδικών 
Αδειών, ο Πίνακας τροποποιείται ως εξής: 

Συνολικά ετήσια ακαθάριστα Επιβαλλόμενα ετήσια 


έσοδα (Ε), σε εκατομμύρια 

Ε <300 
300 < Ε<600 
600 < Ε < 900 
900 < Ε < 1200 
1200 < Ε< 1500 
Ε > 1500 


ανταποδοτικά τέλη, σε 
εκατομμύρια ΕΥΡΩ 
0,005 Ε 
1,5 + 0,002 (Ε - 300) 
2,1+0,0015 (Ε-600) 
2,55 + 0,001 (Ε - 900) 
2,85 + 0,0005 (Ε - 1200) 
3,0 + 0,00025 (Ε - 1500) 


2. Στηνπαράγρ.3τουάρθρου 17, μετάτονΠίνακα,προ¬ 
στίθεται δεύτερο εδάφιο, ως εξής : 

«Για κάθε ημερολογιακό έτος, το ετήσιο τέλος, υπολο¬ 
γιζόμενο σύμφωνα με τον ανωτέρω Πίνακα, καταβάλλεται 
το αργότερο μέχρι την 30η Ιουνίου του επομένου ημερο¬ 
λογιακού έτους». 

3. Η περίπτωση (α) της υποπαραγράφου 2 της παρα¬ 
γράφου IVτου Παραρτήματος Α' τροποποιείται ως εξής : 

«α. Αναφορά στην τεχνογνωσία, εμπειρία και ικανότη¬ 
τες των ατόμων στα οποία θα ανατεθεί η διεύθυνση του 
εγχειρήματος». 

Β. ΚΑΝΟΝΙΣΜΟΣ ΓΕΝΙΚΩΝ ΑΔΕΙΩΝ 

4. Το άρθρο 9 του Κανονισμού Γενικών Αδειών τροπο¬ 
ποιείται ως εξής: 

Άρθρο 9 
Τέλη 

Σε όλες τις Τηλεπικοινωνιακές Επιχειρήσεις, που λει¬ 
τουργούν υπό καθεστώς Γενικής Άδειας, επιβάλλεται, κα¬ 


τά την υποβολή Δήλωσης Καταχώρησης ή την τροποποί¬ 
ησή της, ανταποδοτικό τέλος ανερχόμενο σε 300 ΕΥΡΩ 
για την πρώτη κλάση τηλεπικοινωνιακών υπηρεσιών, για 
τις οποίες υποβάλλεται η Δήλωση Καταχώρησης ή η τρο¬ 
ποποίησή της και 50 ΕΥΡΩ για κάθε πρόσθετη κλάση για 
την οποία υποβάλλεται η Δήλωση Καταχώρησης ή η τρο¬ 
ποποίησή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 30 Μάΐου 2001 

Ο Πρόεδρος 
ΕΜΜ. Α. ΓΙΑΚΟΥΜΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




